Embok Suloh

Embok Suloh (, 1891–1963) seorang saudagar Bugis Singapura. Beliau antara pengasas utama akhbar Utusan Melayu serta mengerusikan Kesatuan Melayu Singapura dari 1934 hingga 1937.

Awal hayat
Beliau anak bongsu kepada Omar Ali, seorang asal Pontianak yang memiliki seberapa ladang lada hitam dan gambir di pulau-pulau Borneo and Sumatera. Beliau berhijrah ke Singapura tahun 1880.

Embok mengambil alih perniagaan ayahnya selepas pemergiannya pada 1921.

Kerjaya politik
Beliau dilantik sebagai seorang jaksa pendamai pada 1927. Beliau mengetuai kumpulan mewakili komuniti Melayu Negeri Selat Singapura menyerahkan surat taat setia kerajaan jajahan Negeri Selat kepada Gabenor Shenton Thomas pada tahun 1934.

Beliau dilantik sebagai pengerusi Kesatuan Melayu dan wakil Melayu Majlis Undangan berikutan pemergian Mohamed Eunos bin Abdullah. dari 1934 hingga 1937.

Penubuhan Utusan Melayu
Kesatuan Melayu bersidang besar pada Januari 1938 dengan rancangan mengasaskan surat khabar berbahasa Melayu milik penuh orang Melayu Malaya. Mereka berjaya menggalang dana sebanyak $8,500 untuk tampungan Utusan Melayu Press Limited mereka yang bakal didirikan;

Keluaran pertama akhbar Utusan Melayu mula terbit pada 29 Mei 1939. Lembaga pengarah akhbar tersebut diduduki Embuk, Abdul Hamid bin Mohamed, Ismail bin Mohamed Taib, Abdul Ghani bin Omar, Abdul Jalil bin Harun dan Yusof Ishak; Daud bin Mohamed Shah bertindak selaku pengarah.

Akhir hayat
Embok meninggal dunia tahun 1963 pada usia 72 tahun. Jasad beliau dikebumikan sebelah kubur ayahnya di Tanah Perkuburan belakang Masjid Malabar di Jalan Kubor.

Rujukan

Sumber












Kategori:Orang Singapura berketurunan Melayu
Kategori:Orang Singapura berketurunan Bugis
Kategori:Ahli perniagaan Singapura abad ke-20